《得延庚侍御书期余入都作诗谢之 其一》
清代·郭麟

金阙觚棱梦已非，不才甘与世相违。上书年少先华发，射虎将军今短衣。

永忆江湖堪送老，惊心故旧亦全稀。剧怜青琐登朝籍，肯念沧洲有钓矶。

作者简介：（1767—1831）清江苏吴江人，字祥伯，号频伽，晚号蘧庵、复庵。一眉色白，人称“郭白眉”。诸生。屡试不第，遂专力于诗古文。醉后画竹石。诗词清隽明秀，尤善言情。有《灵芬馆集》等。